જમ્મુ કાશ્મીરના સુંજુઆન આર્મીકેમ્પમાં હાલ પણ જવાનો અને આતંકીઓ વચ્ચે ફાયરિંગ કરવામાં આવી રહ્યું છે. જવાનો આતંકીઓનો ખાતમો કરવાનો પ્રયાસ કરી રહ્યા છે. વધુમાં કેમ્પની 500 મીટર અંતર્ગત આવતા વિસ્તારને પણ અન્ય સ્થળે વધુ સેનાબળ બોલાવીને કોર્ડન કરવામાં આવ્યું છે. સાથે જ કેમ્પની પાસે આવેલી શાળાને પણ ખાલી કરાવવામાં આવી છે. જેથી કરીને પાછળથી કોઇ અનઇચ્છનીય બનાવ ના થાય. હાલ તો સેના દ્વારા આ તાર તોડીને આવી ચઢેલા આતંકીઓનો ખાતમો કરવાનો પ્રયાસ કરવામાં આવી રહ્યો છે.